
PËR DISA NDRYSHIME NË LIGJIN NR.7973, DATË 26.7.1995 "PËR KONCENSIONET DHE PJESËMARRJEN E SEKTORIT PRIVAT NË SHËRBIMET PUBLIKE DHE INFRASTRUKTURË", NDRYSHUAR ME LIGJIN NR.8105, DATË 28.3.1996 DHE DEKRETIN NR.1628, DATË 17.10.1996

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Në ligjin nr.7973, datë 26.7.1995 "Për koncesionet dhe pjesëmarrjen e sektorit privat në shërbimet publike dhe infrastrukturë", ndryshuar me ligjin nr.8105, datë 28.3.1996 dhe dekretin nr.1628, datë 17.10.1996, pas pikës 7 të nenit 3 shtohen pikat 8 dhe 9 me këtë përmbajtje:
"8. Zonat që kanë përparësi turizmin.
9. Sektori minerar."
                             
Neni 2

Projektet në shërbimet publike apo infrastrukturë, që do të kontraktohen në sektorin privat për sektorët e përcaktuar në pikat 2,3,4,7,8 dhe 9 të nenit 3 miratohen nga Këshilli i Ministrave, ndërsa për sektorët e përcaktuar në pikat 1,5 dhe 6 të nenit 3 miratohen nga pushteti lokal.

Neni 3

Në nenin 9, pika 3, në marrëveshjet që hyjnë në fuqi pas ratifikimit nga Kuvendi Popullor sipas pikave 2, 3, 4 dhe 7 të nenit 3, shtohen edhe pikat 8 e 9 të nenit 3.

Neni 4

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2068, datë 23.4.1998 të Presidentit të Republikës së Shqipërisë, Rexhep Meidani
 

